ma Tuwinita en ma Topeko (toki Inli: Trinidad and Tobago) li ma lon telo Kalipi. ma suli ona li ma Tuwinita (Trinidad) li ma Topeko (Tobago).
jan nanpa wan pi ma Tuwinita li kepeken toki pi kulupu toki Alawakan pi kulupu toki Kalipan. tenpo sike 1498 la, jan Kitopa Kolon li lukin e ma Tuwinita. jan utala pi ma Epanja li tawa ma Tuwinita, li utala e jan nanpa wan li alasa lanpan e ma Tuwinita. lanpan pi ma Topeko la, ma Kanse en ma Netelan en ma Piten li utala. ma Piten li kama lawa e ma Tuwinita e ma Topeko. ma Tuwinita en ma Topeko li kama anpa ala tan ma Juke lon tenpo sike 1962.
ma Tuwinita en ma Topeko la, jan mute li jo e mama tan ma Apika tan ma Palata.